Awadem-agi d agejdan deg ungal yesfaydi-d s tulmist n umgired di ṣṣifat imi netta yeglem-it-id umaru yesɛa ačamer d cebbub anect-ilaten. Yeglem-it-id yemsex yerna yettfuḥu d tidi. Awadem-a iban-d di tlemmast n wungal, almi d taggara-s iban-d deg wazal n mraw n yisebtar. Ma d tulmist n umgired di twuri, Bu Icubaɣ ur yexdim ara tigawin s waṭas deg uḍris, yella d amsaɛef n Meẓyan d Sɛid d netta iten-isuɛfen ɣer taddart n Yiɣil Uzal yedda yid-sen di tkarrust. Ulac ayen it-yeǧǧan ad yemgarad ɣef yiwudam-nniḍen imi ur d-yesfaydi ara s tulmist n tfulmanit yemgaraden.